**Өзін өзі тану пәнінен ашық сабағының өзіндік талдау.**

12 ақпан 2018 жылы 8А сыныпта өзін өзі тану пәнінен ашық сабақ өткіздім.

**Сабақтың тақырыбы:** «Табиғат – тал бесігің, аялай біл!»

**Тақырыптың құндылығы:** Қиянат жасамау. **Қасиеттер:** қоршаған ортаға қамқорлық, тіршілік иесінің бірде біреуіне оймен, сөзбен қиянат жасамау.

**Сабақ мақсаты**: оқушылардың табиғатпен үйлесімділік, табиғатты аялау туралы түсініктерін кеңейтіп, қиянат жасамау құндылығының мәнін ашу.  
***Міндеттері:***

1. Оқушылардың табиғат – тіршілік бастауы, табиғат заңдылықтарын сақтау туралы түсініктерін кеңейту;  
2. Оқушыларды табиғат тазалығын сақтауға, табиғатпен үндестік таба білуге үйрету, бағыт беру, ойларын дамыту;

3. Қоршаған ортаға өз үлесін қосуға, тіршілік иесінің бірде біреуіне оймен, сөзбен қиянат жасамауға тәрбиелеу.

Сабақ жоспары жаңартылған білім мазмұнына сай құрастырылған. Ұйымдастыру кезеңде оқушылармен амандасып, сабақтың тақырыппен, мақсат міндеттермен таныстырдым. Одан кейін тыныштық сәтін «Орманға саяхат» өткіздім. 5Т ережесін: «Тәртіп, Талап, Тыныштық, Тазалық, Татулық» қайталап өттік. Үй тапсырмасы «Табиғатты қорғау» деген тақырыпқа ереже құрастыру керек еді. Оқушылардың жауаптары тыңдалды. Сабақтың негізгі бөлімінде тақырыпқа байланысты дәйексөзі хабарлап, талқыланды, оқушылардың жауаптары тыңдалды. Тақырыпқа байланысты «Төле би аңызы» мұғалімнің сыйы ұсынылды. Аңыз бойынша сұрақтар қойылып, әңгіме талқыланды. Сонымен қатар оқушыларға өмірмен байланысты сұрақтар қойылды:

Қамқорлық, жанашырлық сөздерін табиғатпен қалай байланыстырар едіңдер?

Өздерің табиғатқа қандай қамқорлық жасадың?

Шығармашылық жұмыста оқушылар екі топқа бөлініп, «Табиғатқа адамның берер пайдасы мен табиғатқа келтірер зияны» тақырыбында постер жасады. Үй тапсырмасына «Біздің табиғат» атты эссе жазып келу берілді. Сабақтың соңында оқушылармен бірге «Бозторғайым» әні айтылып, соңғы тыныштық сәті өткізілді.

Сабақта қойылған мақсат пен міндеттерге жеттім деп ойлаймын. Мұғалімнің сыйы, шығармашылық жұмыс тақырыпқа байланысты алынған. Шығармашылық жұмыста да, сабақтың соңында да міндеттерге жеттім деп сенімдімін. Тыныштық сәттерінде, сабақтың барысында оқушылар өздеріңді еркін сезінді, қойылған сұрақтарға жауап беруге тырысты.

Өзін өзі тану пәнінің мұғалімі: Сатанова Д.К.